钦定古今图书集成/明伦汇编/氏族典/第185卷 > 《廖用贤尚友录》 > 萧颖胄
## 钦定古今图书集成/明伦汇编/氏族典/第185卷 > 《廖用贤尚友录》 > 萧颖胄

按《南齐书萧赤斧传》，“赤斧子颖胄，字云长，弘厚有父
风。起家秘书郎，迁太子舍人。遭父丧，感脚疾数年，除
竟陵王司徒外兵参军，晋熙王文学。颖胄好文义，弟
颖基好武勇。世祖登烽火楼，诏群臣赋诗，颖胄诗合
旨，上谓颖胄曰：‘卿文弟武，宗室便不乏才’。除明威将
军、安陆内史，迁中书郎，除左将军，知殿内文武事。出”
为新安太守，吏民怀之。隆昌元年，永嘉王昭粲为南
徐州，以颖胄为南东海太守，行南徐州事，转持节、督
青冀二州军事、辅国将军、青冀二州刺史，不行。除黄
门郎，领四厢直，迁卫尉。高宗废立，颖胄从容不为同
异，乃引颖胄预功。建武二年，进爵侯。冠军。江夏王宝
元镇石头，以颖胄为长史，行石头戍“事，复为卫尉。出
为冠军将军、庐陵王后军长史、广陵太守，行南兖州
府州事。仍为持节、督南兖徐青冀荆五州诸军事、辅
国将军、南兖州刺史。”和帝为荆州，以颖胄为冠军将
军、西中郎长史、南郡太守，行荆州府州事。东昏侯诛
戮群公，委任厮小，崔陈败后，方镇各怀异计。永元二
年十月，尚书令、临湘侯萧懿及弟卫尉畅见害，先遣
辅国将军、巴西梓潼二郡太守刘山阳领兵就颖胄，
共袭雍州。雍州刺史梁王将起义兵，书与颖胄，劝同
义举。颖胄斩送山阳首于梁王。颖胄有器局，既唱大
事，虚心委己，众情归之。三年，和帝为相国，颖胄领左
长史，进号镇军将军。中兴元年，为侍中、尚书令，寻领
吏部尚书，监八州军事，行荆州刺史。病卒，时年四十。
和帝出临哭，诏赠侍中丞相，本官如故。梁天监元年，
诏谥曰“献武。